Programul Tezaur dedicat populației, acele titluri de Stat care se pot cumpăra de la Trezoreria Română, prin Poșta Română sau prin SPV continuă în martie – aprilie. Ministerul Finanțelor are două emisiuni pe 1 și 3 ani la dobânzi de 6,1 – 6,85%.
Ce interesați pot subscrie de miercuri – 13 martie și până în data de 12 aprilie 2024.
BNR estimează pentru finalul primului trimestru din 2025 o inflație de 3,7%, cu un interval de incertitudine de +/-2,3 puncte procentuale.
Titlurile de stat au valoare nominală de 1 leu și sunt în formă dematerializată.
Dobânda este anuală, plătibilă la termenele prevăzute în prospectul de emisiune. Un investitor poate efectua una sau mai multe subscrieri în cadrul unei emisiuni. Investitorii au posibilitatea anulării subscrierilor deja efectuate doar în perioada de subscriere, prin depunerea unei cereri.
Sunt eligibile persoanele fizice care au împlinit vârsta de 18 ani la data efectuării subscrierii. Veniturile obținute din investiția în titluri de stat lansate de Ministerul Finanțelor sunt neimpozabile.
Sursă foto: Dreamstime.com